《判院蔡丈和予五诗次韵一篇奉酬》
宋代·喻良能

病起惊华发，官閒觉素餐。
文章惭李益，名誉羡苏端。
老去观书嬾，愁来避酒难。
非关作诗苦，自尔带围宽。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。